# Όχι άλλο κάρβουνο

### Από τη Βικιπαίδεια, την ελεύθερη εγκυκλοπαίδεια

Η έκφραση «Όχι άλλο κάρβουνο» σημαίνει ότι κάποιος έχει απηυδήσει με μια κατάσταση ή τη συμπεριφορά ενός άλλου προσώπου. Η φράση έγινε περισσότερο γνωστή απ' την κινηματογραφική ταινία «Ορατότης Μηδέν» (1970) του Νίκου Φώσκολου και είναι η σπαρακτική κραυγή του Άγγελου Κρεουζή (που ενσαρκώνει ο ηθοποιός Νίκος Κούρκουλος) στο δικαστήριο, όπου προσπαθεί να περιγράψει τις συνθήκες που οδήγησαν σ' ένα πολύνεκρο ναυτικό ατύχημα.

Η καταγωγή όμως της φράσης αυτής προέρχεται από παλαιότερο ναυτικό παράγγελμα στα ατμοκίνητα (με κάρβουνο) πλοία προκειμένου να σταματήσει η «ανθράκευση» του λέβητα στο μηχανοστάσιο, όποτε η αναπτυσσόμενη θερμοκρασία πλησίαζε στα ανώτερα όρια ασφαλείας.

Σήμερα πολλοί είναι εκείνοι που πιστεύουν ότι αυτός ήταν ο πραγματικός λόγος (δηλαδή της υπέρμετρης ανθράκευσης) με σκοπό την επίτευξη μεγαλύτερης ταχύτητας, στο ναυάγιο του Τιτανικού και όχι η πρόσκρουση σε παγόβουνο.

Ανακτήθηκε από "http://el.wikipedia.org../../../%CF%8C/%CF%87/%CE%B9/%CE%8C%CF%87%CE%B9_%CE%AC%CE%BB%CE%BB%CE%BF_%CE%BA%CE%AC%CF%81%CE%B2%CE%BF%CF%85%CE%BD%CE%BF.html"

Κατηγορίες: Εκφράσεις | Ναυτική λαογραφία

##### Views

- Άρθρο
- Συζήτηση
- Τελευταία έκδοση

##### Αναζήτηση